………….napirend

**E L Ő T E R J E S Z T É S**

**a Képviselő-testület 2014. augusztus 21-ei rendkívüli ülésére**

**Tárgy:** Javaslat a 1028 Budapest, Szabadság u. 51-55.szám alatti ingatlanon létesített futballpálya üzemeltetésére

Készítette: ……………………………………………..Ötvös Zoltán irodavezető

Egyeztetve:…………………………………………….Dankó Virág alpolgármester

Látta: …………………………………………………dr. Szalai Tibor jegyző

**A napirend tárgyalása zárt ülést nem igényel.**

**Tisztelt Képviselő-testület !**

Önkormányzatunk a Képviselő-testület 81/2013. (IV. 16.) határozata alapján részt vett a Magyar Labdarúgó Szövetség országos labdarúgó pályaépítési programjához kapcsolódó pályázatán, melynek eredményeként az MLSZ a 1028 Budapest, Szabadság u. 51-55. sz.ingatlanon megépítette és üzembe helyezi a műfűves futballpályát. Az üzembe helyezéssel egyidejűleg az MLSZ a futballpályát az Önkormányzat birtokába adja.

A pályán elsősorban labdarugó foglalkozások, versenyek, tornák, egyéb labdarúgással kapcsolatos események, másodsorban tömegsport, szabadidő- és kulturális rendezvények valósulnak meg.

A futballpálya üzemeltetését célszerű olyan szervezetre bízni, mely a fenti feladatokat minél hatékonyabban, gazdaságosan és szakmailag magas színvonalon tudja ellátni.

Jelen előterjesztésünkben arra teszünk javaslatot, hogy a 1028 Budapest, Szabadság u. 51-55.sz.alatti ingatlanon lévő pálya üzemeltetésével a 100 %-os önkormányzati tulajdonú II. Kerületi Kulturális Közhasznú Nonprofit Kft-t bízza meg a tisztelt Képviselő-testület. A Kft. a közművelődési feladatainak ellátásával összefüggő szabadidős ás sporttevékenységet is ellát. A hidegkúti telephelyei – a Klebelsberg K. Művelődési Központ, a Horgásztó - futballpálya közelében találhatók, így ennek üzemeltetése megoldható, s a tevékenységek egymást jól kiegészíthetik.

A Képviselő-testület a 160/2012.(V.31.) határozata alapján megállapodást kötött - 2012. november 1. napjától 2033. október 31. napjáig terjedő határozott időre - a fenti ingatlan használatára a Hidegkúti Sport Clubbal, melyet a Club kizárólag sport céljára használt.

A II. Kerületi Kulturális Közhasznú Nonprofit Kft-el kötendő közszolgáltatási megállapodás megkötése előtt javasoljuk a tisztelt Képviselő-testületnek, hogy a Hidegkúti Sport Clubbal a megállapodást közös megegyezéssel szüntesse meg, s a Kft, mint üzemeltető kössön újmegállapodást a Clubbal a használatra.

A fentiek alapján kérem a tisztelt Képviselő-testületet a határozati javaslatok elfogadására!

H a t á r o z a t i j a v a s l a t o k

1. A Képviselő-testület úgy dönt, hogy a Hidegkúti Sport Clubbal - 2012.november 1. napjától 2033. október 31. napjáig terjedő határozott időre – kötött használati megállapodást *közös megegyezéssel* 2014. augusztus 21. nappal megszünteti.

Felkéri a Polgármestert, hogy a közös megegyezéssel történő megszüntetésről szóló okiratot a melléklet szerinti tartalommal - írja alá.

**Felelős:** Polgármester

**Határidő:** 2014. augusztus

*(A határozati javaslat elfogadásához egyszerű többségű szavazás szükséges.)*

1. A Képviselő-testület úgy dönt, hogy a 1028. Budapest, Szabadság u. 51-55.sz. alatti sportpályával kapcsolatos feladatok ellátására és az ehhez kapcsolódó ingatlanok működtetésére irányuló Közszolgáltatási megállapodást – a melléklet szerinti tartalommal – a II. Kerületi Kulturális Közhasznú Nonprofit Korlátolt Felelősségű Társasággal megköti.

Felkéri a Polgármestert a megállapodás aláírására.

**Felelős:** Polgármester

**Határidő:** 2014. augusztus 21.

*(A határozati javaslat elfogadása egyszerű többségű szavazati arányt igényel.)*

1. A Képviselő-testület felhatalmazza a Polgármestert, hogy a 1028. Budapest, Szabadság u. 51-55.sz. alatti sportpályával kapcsolatos feladatok ellátásához szükséges eszközök beszerzésének és az ingatlanok működtetésével járó feladatok költségeinek fedezetét **az** Önkormányzat 2014. évi költségvetéséről szóló 3/2014. (II.21.) önkormányzati rendeletének 7.§ (2) bekezdésében meghatározott jogkörében eljárva biztosítsa.

**Felelős:** Polgármester

**Határidő:** 2014. augusztus 21.

*(A határozati javaslat elfogadása egyszerű többségű szavazati arányt igényel.)*

B u d a p e s t, 2014. augusztus 18.

Dr. Láng Zsolt

polgármester

*1.sz. határozati javaslat melléklete*

HASZNÁLATI MEGÁLLAPODÁS

KÖZÖS MEGEGYEZÉSSEL TÖRTÉNŐ MEGSZÜNTETÉSE

amely létrejött egyrészről a

1. **Budapest Főváros II. Kerületi Önkormányzat, mint tulajdonos** (székhely: 1024 Budapest, Mechwart liget 1., statisztikai számjel: 15735650-8411-321-01, adószám: 15735650-2-41, képviseli: Dr. Láng Zsolt polgármester), mint használatba adó,

másrészről a

1. **Hidegkúti Sport Club (**1029 Budapest, Máriaremetei út 236., országos nyilvántartásbeli azonosító: 1681/1990., képviseli: Szekeres Tamás elnök), mint használatba vevő

együttesen a továbbiakban: **Felek –** között, alulírott napon és helyen az alábbi feltételek szerint:

A Felek a Budapest Főváros II. Kerületi Önkormányzat Képviselő-testülete 160/2012.(V.31.) határozata alapján 2012. november 1. napjától – 2033. október 31. napjáig terjedő, határozott időre használati megállapodást kötöttek az 54636 hrsz.-ú, „kivett közterület” megnevezésű, 9577 m2 területű, természetben a 1028 Budapest, Szabadság út 51-55.sz. alatti ingatlan használatára.

Felek közös megegyezéssel megállapodnak abban, hogy a közöttük létrejött **Használati megállapodást** – a Képviselő-testület ……………………….sz. határozata alapján, **2014. augusztus 21. napi hatállyal megszüntetik**.

Felek kijelentik, hogy a Használati megállapodásban foglaltakkal kapcsolatban – a megszüntetést követően – egymással szemben követelésük nincs.

A Felek kölcsönös átolvasás és értelmezés után jóváhagyólag írják alá.

B u d a p e s t, 2014. augusztus ….

Szekeres Tamás Dr. Láng Zsolt

elnök polgármester

2.sz. határozati javaslat melléklete

**KÖZSZOLGÁLTATÁSI MEGÁLLAPODÁS**

**amely létrejött egyrészről:**

**Budapest Főváros II. Kerületi Önkormányzat** (székhely: 1024 Budapest, Mechwart liget 1., statisztikai számjel: 15735650-8411-321-01, adószám: 15735650-2-41, képviseli Dr. Láng Zsolt polgármester), a továbbiakban: ***Önkormányzat,***

**másrészről:**

**II. Kerületi Kulturális Közhasznú Nonprofit Korlátolt Felelősségű Társaság** (székhely: 1022 Budapest, Marczibányi tér 5/a, számlaszám: Raiffeisen Bank Zrt. 12001008-01351837-00100005, adószám: 24065924-2-41, cégjegyzék szám: 01-09-988827, statisztikai számjel: 24065924-9001-572-01, képviseli: Dolhai István ügyvezető), a továbbiakban: ***Szolgáltató,***

a továbbiakban együttesen: **Felek** között az alulírott helyen és időben, az alábbi feltételek szerint:

**ELŐZMÉNYEK**

Felek rögzítik, hogy az Önkormányzat a Képviselő-testület a 81/2013. (IV.16.) határozata alapján részt vett a **Magyar Labdarúgó Szövetség** (a továbbiakban: MLSZ) országos labdarúgó pályaépítési programjához kapcsolódó pályázatán, amelynek eredményeként az MLSZ a **1028 Budapest, Szabadság u. 51-55. szám alatt található ingatlanon** (a továbbiakban: ingatlan) megépítette és üzembe helyezte a műfüves futballpályát.

Felek rögzítik, hogy az üzembe helyezéssel egyidejűleg az MLSZ a futballpályát az Önkormányzat birtokába adta. A pályán elsősorban labdarúgó foglalkozások, versenyek, tornák, és egyéb, a labdarúgással kapcsolatos események, rendezvények, másodsorban tömegsport, szabadidő- és kulturális rendezvények valósulnak meg.

A futballpálya üzemeltetésére az Önkormányzat a Képviselő-testület 160/2012. (V.31.) számú határozata alapján – 2012. november 1. napjától 2033. október 31. napjáig tartó határozott időre – a **Hidegkúti Sport Clubbal** (a továbbiakban: Club) használati megállapodást kötött melynek alapján a Club az ingatlant kizárólag sporttevékenység céljára használta.

Felek megállapítják, hogy az **használati megállapodást** az Önkormányzat és a Club a Képviselő-testület …………………………….. számú határozata alapján **2014. augusztus ……… napi hatállyal** – közös megegyezéssel – **megszüntette.**

Az Önkormányzat a futballpálya üzemeltetését mindezeket követően olyan szervezetre kívánja bízni, amely az Önkormányzatnak a sporttól szóló 2004. évi I. törvény 55.§-ában rögzített feladatait helyi szinten hatékonyabban, gazdaságosan, és szakmailag magas színvonalon tudja ellátni.

Fentiekre tekintettel Felek az alábbi **Közszolgáltatási megállapodást** (a továbbiakban: **Szerződés**) kötik.

1. **PREAMBULUM**

Budapest Főváros II. Kerületi Önkormányzat Képviselő-testülete 2012. május 31. napján kelt 150/2012. (V.31.) határozatával 100%-os önkormányzati tulajdonú közhasznú nonprofit korlátolt felelősségű társaságot hozott létre **II. Kerületi Kulturális Közhasznú Nonprofit Korlátolt Felelősségű Társaság** néven, melynek célja többek között, hogy **Budapest Főváros** **II. kerülete** lakosságának és intézményeinek komplex kulturális és közművelődési igényét kiszolgálja, és szolgáltatásait az eddiginél szélesebb körnek biztosítsa. Ezen belül, hogy a Budapest Főváros II. kerület kiemelkedő kulturális és sport-létesítményekkel kapcsolatos kapacitásával élve fejlessze partnerkapcsolataikat a helyi civil társadalommal, társadalmi szervezetekkel, intézményekkel, egyházakkal, nemzetiségekkel, további együttműködési lehetőségeket, színteret biztosítson a közösségi és lakossági kulturális, szabadidős, sport-, és egyéb szabadidős kezdeményezéseknek és fórumoknak. Kiemelt lehetőséget biztosítson az ifjúság számára jelenleg elérhető szabadidős és sportolási lehetőségeknek alternatívát kínáló alkalmak megszervezésével.

A közszolgáltatás területén az Önkormányzat feladata többek közt a gyermek és ifjúsági feladatokról való gondoskodás, a közösségi tér biztosítása, a sport támogatása, valamint az egészséges életmód közösségi feltételeinek elősegítése.

Felek rögzítik, hogy a sportról szóló 2004. évi I. törvény (a továbbiakban: Sporttörvény) 55.§-a meghatározza a helyi önkormányzatok sporttal kapcsolatos feladatait, melynek értelmében az Önkormányzat – figyelemmel a sport hosszú távú fejlesztési koncepciójára – feladata:

*-* meghatározni a helyi sportfejlesztési koncepciót, és gondoskodni annak megvalósításáról, továbbá e célkitűzéssel összhangban együttműködni a helyi sportszervezetekkel, sportszövetségekkel,

- fenntartani és működtetni a tulajdonát képező sportlétesítményeket,

*-* megteremteni az önkormányzati iskolai testnevelés és sporttevékenység gyakorlásának feltételeit.

Az Önkormányzat feladata továbbá, hogy a fenti bekezdésben foglaltakon kívül – a köznevelésről szóló törvényben meghatározottak szerint – biztosítsa az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket.

A nemzeti vagyon alapvető rendeltetése a közfeladat ellátásának biztosítása. A nemzeti vagyonnal felelős módon, rendeltetésszerűen kell gazdálkodni. A nemzeti vagyongazdálkodás feladata a nemzeti vagyon rendeltetésének megfelelő, az állam, az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása és gyarapítása.

A nemzeti vagyonról szóló 2011. évi CXCVI. törvény (a továbbiakban: Nvtv.) 11.§ (13) bekezdése szerint *„nemzeti vagyon ingyenesen kizárólag közfeladat ellátása céljából adható használatba, a közfeladat ellátásához szükséges mértékben”.* Az Nvtv. 3.§ (1) bekezdés 4. pontja szerint a „***hasznosítás****: a nemzeti vagyon bármely - a tulajdonjog átruházását nem eredményező - módon, jogcímen történő átadása, átengedése, a vagyonkezelésbe adást, valamint a haszonélvezeti jog alapítását ide nem értve”*

Az Nvtv. 3. § (1) bekezdés 10. pontja szerint *„****működtetés****: a nemzeti vagyon birtoklásából, használatából, hasznai szedéséből, a nemzeti vagyon fenntartásából és üzemeltetéséből álló tevékenységek együttese, amely - jogszabály vagy szerződés alapján - a nemzeti vagyon felújítására, fejlesztésére, a birtoklásának, használatának, hasznai szedése jogának továbbengedésére is kiterjedhet”.*

Az Nvtv. 3.§ (1) bekezdés 11. pontja szerint *„****a nemzeti vagyon használója****: azon természetes személy, jogi személy vagy jogi személyiséggel nem rendelkező szervezet, aki vagy amely állami vagyon tekintetében törvény vagy szerződés alapján, a helyi önkormányzat vagyona tekintetében törvény, a helyi önkormányzat rendelete vagy szerződés alapján bármely jogcímen nemzeti vagyont birtokol, használ, szedi annak hasznait, kivéve a tulajdonosi joggyakorló”.*

Felek rögzítik, hogy a Szolgáltató – a Képviselő-testület 150/2012. (V.31.) számú határozata alapján – az Önkormányzat 100%-os tulajdonában álló olyan gazdaság, amely az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXXV. törvény (Ectv.) 75. §-a értelmében közhasznú szervezetnek minősül, és amelynek működése megfelel az Ectv. 32. §-ban foglaltaknak, továbbá, amely az Nvtv. 3. § (1) bekezdés 1. pont a) alpont szerint meghatározott átlátható szervezetnek minősül. A Szolgáltató – a gazdasági társaság Alapító Okiratában foglaltak szerint, közhasznú tevékenységként – közművelődési feladatainak ellátásával összefüggésben szabadidős- és sporttevékenységet is ellát.

Fenti szemlélet alapján az Önkormányzat, – az Előzményben és a Preambulumban foglaltakra tekintettel – a közművelődési tevékenységek ellátásáról szóló 7/2000. (III.23.) számú rendeletben meghatározott, valamint sportról szóló 2004. évi I. törvény 55. §-ban foglalt feladatainak eleget téve, a Szolgáltatót kívánja megbízni a 2.1. pontban meghatározott ingatlan (és ahhoz tartozó ingó javak) hasznosításával és működtetésével akként, melynek érdekében Felek a jeeln Közszolgáltatási megállapodást (továbbiakban: Szerződés) kötik.

Fentiekre tekintettel Felek rögzítik, hogy a jelen szerződés vonatkozásában Szolgáltató a nemzeti vagyon körébe tartozó, 2.1. pontban meghatározott Ingatlan működtetésére (és ahhoz tartozó ingó vagyonelemek használatára) jogosult és köteles annak érdekében, hogy az Önkormányzatnak az Nvtv. 7. § (1) és (2) bekezdésében foglalt feladata teljesítését biztosítsa és elősegítse, melynek alapján a Szolgáltató a nemzeti vagyon használójának minősül a törvény és a jelen szerződés alapján.

1. **A SZERZŐDÉS TÁRGYA**

2.1. Az Önkormányzat a nemzeti vagyon körébe tartozó alábbi ingatlan (és ahhoz tartozó ingó vagyonelemek és tárgyi eszközök) hasznosítása érdekében – a sportról szóló 2004. évi I. törvény 55.§-ban meghatározott – közszolgáltatási feladatának sikeres ellátása biztosításának céljából megbízza Szolgáltatót a jelen szerződésben foglalt feladatok ellátásával, az Önkormányzat kizárólagos tulajdonában álló alábbi ingatlanon találtható sportpálya (a továbbiakban: **ingatlan/sportpálya**) működtetésével, hasznosításával és üzemeltetésével, valamint az ehhez tartozó kiegészítő szolgáltatások ellátásával figyelembe véve az Önkormányzat és a Magyar Labdarúgó Szövetség között létrejött Együttműködési Megállapodásban foglaltakra is.

**Az Ingatlan megnevezése, azonosítása:**

* az Önkormányzat kizárólagos tulajdonában álló, a Budapesti 1. számú Földhivatal ingatlan-nyilvántartásába **51751, 51753, 52754, 51755, 51756, 51757, 51758, 51759, 51760, 51786, 51787, 51788 és 51789 helyrajzi szám** alatt felvett, természetben a **1028 Budapest, Szabadság u. 51-55. szám** (a tulajdoni lap szerint: 1029 Budapest, Mészégető u. 31.) alatti ingatlan (a továbbiakban: **ingatlan/sportpálya**).

Felek rögzítik, hogy az „ingatlan/sportpálya” fogalma alatt természetben a fenti helyrajzi számokkal megjelölt, és a jelen szerződés 1. számú mellékletét képező (tulajdoni lap és) vázrajz szerint azonosított területe(ke)t értik.

2.2. Felek kijelentik, hogy a jelen szerződésben meghatározott közfeladatok biztosítása területén – egymás érdekeinek kölcsönös figyelembe vételével – hosszú távon kívánnak egymással együttműködni.

2.3.Felek megállapodnak, hogy jelen szerződéssel az Önkormányzat – a Preambulumban nevesített közszolgáltatási feladatainak ellátása érdekében – **2014. …………………..napjától kezdődően, határozatlan időre,** a közfeladat ellátásához szükséges mértékben ingyenesen a Szolgáltató használatába adja az ingatlant, valamint annak használatához szükséges egyéb, a jelen szerződés 2. számú mellékletében meghatározott ingó vagyonelemeket abból a célból, hogy az ingatlan hasznosítását és üzemeltetését, valamint gazdaságos fenntartását a Szolgáltató végezze.

Jelen szerződés vonatkozásában a 2.1. pontban meghatározott ingatlan, és ahhoz tartozó átvett ingó vagyonelemek és tárgyi eszközök alatt Felek együttesen a továbbiakban a **„Használt Vagyon”-**t értik (a továbbiakban: **Használt Vagyon).**

2.4. Jelen szerződés alapján a Szolgáltató az Nvtv. 3. § (1) bekezdés 4. pontja szerint jogosult és köteles hasznosítani a Használt Vagyont azzal, hogy a Használt Vagyon (egészének vagy bármely részének) tulajdonjogát semmilyen jogcímen nem jogosult harmadik személy részére (sem részben, sem egészben) átruházni, átadni, átengedni.

2.5. A jelen szerződésben vállalt feladatait a Szolgáltató általános jelleggel nem jogosult harmadik személy részére átruházni, azonban Felek megállapodnak, hogy a jelen szerződésben foglalt feladatok szakszerű, gondos, és gazdaságos ellátása érdekében – kizárólag a szerződés teljesítésével közvetlen összefüggésben – a Szolgáltató a 13.3. pontban foglaltak figyelembe vétele mellett jogosult teljesítési segédet, alvállalkozót igénybe venni, akinek magatartásáért az Önkormányzattal szemben úgy felel, mintha a jelen szerződés teljesítése során maga járt volna el.

1. **ÉRTELMEZŐ RENDELKEZÉSEK**

A jelen szerződés vonatkozásában:

***„Közszolgáltatás/Közfeladat”:*** mindazon, az jelen szerződésben meghatározott Önkormányzati vagyonba tartozó Ingatlanok működtetéséhez, üzemeltetéséhez, hasznosításához tartozó feladatok és szolgáltatások, melyek célja elsődlegesen a nemzeti vagyon rendeltetésének megfelelő, az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása és gyarapítása, továbbá, a jelen szerződéssel érintett nemzeti vagyon hasznosítása körében a gyermek és ifjúsági feladatokról szóló gondoskodás, a közösségi tér biztosítása, a sport támogatása és az egészséges életmód közösségi feltételeinek megteremtés körébe tartozik, és az e közszolgáltatások/közfeladatok teljesítéséhez kapcsolódó kiegészítő szolgáltatás, amelyet a Szolgáltató az Önkormányzat részére jelen szerződés alapján nyújt.

***„Közszolgáltatáshoz szükséges eszközök”:*** mindazon infrastrukturális és egyéb eszközök, amelyek a közszolgáltatás nyújtásához szükségesek, és amelyeket a Szolgáltató a közszolgáltatás nyújtásához használ vagy igénybe vesz, és amelyek nem a Szolgáltató tulajdonát képezik, továbbá, amelyekre a Szolgáltatónak nincs olyan jogcíme, amely alapján őt az adott eszköz birtoklásának, használatának, hasznosításának joga megilleti.

***„Közszolgáltatási kötelezettség”:*** a Szolgáltatót a jelen szerződés teljesítésével összefüggésben terhelő valamennyi kötelezettség, mely elsődlegesen a nemzeti vagyonba tartozó, jelen szerződéssel érintett Ingatlanokkal és ahhoz tartozó ingóságokkal való rendeltetésszerű és felelős gazdálkodás.

***„Közszolgáltatási követelmény”:*** a Felek által a jelen szerződés tárgyát képező megfelelő közszolgáltatás biztosítása érdekében egyeztetett feltételek, ide értve különösen: a jelen szerződésben meghatározott közfeladatok ellátásához és a mindenkori társadalmi szükségletek kielégítéséhez szükséges, a jelen szerződésben meghatározott nemzeti vagyon egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása és gyarapítása.

***„Szolgáltatási jelentés”***: a közszolgáltatási követelmény teljesítéséről a Szolgáltató által számot adó, az Önkormányzat részére, az Önkormányzat által meghatározott tartalommal évente megküldendő szöveges értékelés.

***„Szolgáltatói saját eszközök”:*** olyan, a közszolgáltatás teljesítéséhez szükséges infrastruktúra és egyéb eszközök, amelyek a Szolgáltató tulajdonában állnak, vagy amelyekre a Szolgáltatónak olyan, nem a jelen szerződéssel alapított jogcíme van, amely alapján őt az adott eszköz birtoklásának, használatának vagy hasznosításának jogcíme megilleti.

***„Ügyfél”:*** a jelen szerződés alapján a közszolgáltatást igénybe vevő természetes vagy jogi személy, vagy intézmény.

1. **A KÖZSZOLGÁLTATÁSI FELADAT ELLÁTÁSÁNAK ALAPVETŐ SZEMÉLYI ÉS TÁRGYI FELTÉTELEI**
   1. **A közszolgáltatást igénybe vevők személyi köre:**

Jelen szerződésben biztosított közszolgáltatásokat a Szolgáltató elsődlegesen a Budapest Főváros II. Kerület lakosainak, továbbá iskoláinak és tanintézményeinek, valamint az Önkormányzat dolgozói számára biztosítja, azonban a Szolgáltatásokat – amennyiben Szolgáltatónak ezt meghaladóan marad szabad kapacitása – bárki igénybe veheti a jelen szerződésben meghatározott feltételekkel.

(a továbbiakban együttesen: **a közszolgáltatást igénybe vevők**)

* 1. A Szolgáltató az őt a jelen szerződés alapján terhelő kötelező szolgáltatásokkal kapcsolatban, a jelen szerződésben részletesen meghatározottak szerint köteles biztosítani a folyamatos szolgáltatást és annak garanciális eszközeit, így különösen:
     1. a szükséges személyi és tárgyi feltételek megteremtését, fenntartását és fejlesztését. E körben a Szolgáltató – szükség szerint – munkáltatói utasítások útján is köteles biztosítani azt, hogy munkavállalói magatartása megfeleljen az Önkormányzat által meghatározott, és a jelen szerződésben foglalt közszolgáltatási feladat ellátásához szükséges mennyiségi és minőségi követelmények teljesítésére vonatkozó elvárásoknak, mely elvárásokat az Önkormányzat – szükség szerint – külön mellékletben határoz meg;
     2. szükséges tárgyi feltételek megteremtését, fenntartását és fejlesztését – ide értve az eszközök szükséges cseréjét, korszerűsítését vagy felújítását;
     3. a Szolgáltatói saját eszközök kapcsán Szolgáltató szavatol, hogy rendelkezik mindazon jogokkal, amelyek a jelen szerződéssel vállalt feladat ellátásához szükségesek és ezen eszközön harmadik személyeknek nincs olyan fennálló joga, jogos igénye, amely a feladat ellátását kizárná vagy korlátozná;
     4. a Használt Vagyon üzemeltetését és hasznosítását az arra irányadó jogszabályok, az Önkormányzat ide vonatkozó (vagyongazdálkodási) rendeletei, valamint jelen szerződésben foglaltak szerint.

1. **AZ ÖNKORMÁNYZAT JOGAI ÉS KÖTELEZETTSÉGEI**
   1. Az Önkormányzat a Szerződésben foglalt feladatok ellátása érdekében a 2.1. pontban meghatározott ingatlant, az ahhoz tartozó ingó vagyonelemekkel, és a közfeladatok ellátásához szükséges tárgyi eszközökkel (a továbbiakban: **Használt Vagyon**) a közfeladat ellátásához szükséges mértékben jelen szerződéssel a Szolgáltató rendelkezésére bocsátja.

A Használt Vagyon birtokának átruházására – *az „Előzmények” részben foglaltak alapján 2014. …………… napi leltár és állapot-felmérési jegyzőkönyv szerint* – legkésőbb **2014. …………………napjáig** kerül sor, külön írásbeli birtok átruházásáról szóló jegyzőkönyv alapján (**birtokba adás napja)**.

A birtok átruházásáról szóló írásbeli jegyzőkönyv a jelen szerződés 3. számú mellékletét képezi.

* 1. Az Önkormányzat a szerződés fennállása alatt biztosítja a Szolgáltató részére a működtetéshez szükséges költségvetési forrást akként, hogy a tárgyévet megelőző év támogatását alapul véve, legalább azzal megegyező összegben pénzbeli támogatást biztosít a Szolgáltató részére havi finanszírozásban, mely átutalással kerül a szolgáltató bankszámlájára. Az Önkormányzat minden évben költségvetési rendeletében külön költségvetési soron határozza meg, hogy az átadott feladatok ellátásáért a Szolgáltatónak milyen mértékű támogatást biztosít. Felek megállapodnak abban, hogy a támogatási összeg átadása tárgyévenként külön megkötendő pénzeszköz-átadási megállapodás keretében történik.
  2. Az Önkormányzat jogosult a Szolgáltató hasznosításába adott Ingatlanokat évente 10 (tíz) alkalommal, legalább 30 (harminc) nappal előre közölt időpontban, ingyenesen, saját tevékenységi körében használni vagy hasznosítani.
  3. Az Önkormányzat jogosult a törvényességi feltételek teljesülése érdekében ellenőrzést tartani. Az Önkormányzat az ellenőrzésről legalább 3 (harminc) munkanappal korábban értesíti Szolgáltatót. Az Önkormányzat jogosult szükség esetén az ellenőrzés elvégzésére külső szakértőt igénybe venni. A Szolgáltató a szakmai és törvényességi ellenőrzés során köteles együttműködni, az ellenőrzéshez szükséges adatokat és nyilvántartásokat az ellenőrzés során az Önkormányzat rendelkezésére bocsátani.
  4. A Szolgáltató az Ingatlanhoz tartozó közművekkel való szerződéseket a jelen Szerződés hatályba lépését követő 15 napon belül köteles a saját nevére átíratni. Az Önkormányzat felhatalmazza a Szolgáltatót a jelen pontban foglaltakkal kapcsolatos eljárásban való teljes körű képviseletre.

1. **A SZOLGÁLTATÓ KÖTELEZETTSÉGEI**
   1. A Szolgáltató feladata, hogy a 2.1. pontban meghatározott ingatlan vagyont (sportpályát) működtesse, üzemeltesse és hasznosítsa, ennek körében:

* Szolgáltató a szervezéstől a működtetésig, üzemeltetésig és hasznosításig tartó valamennyi feladatot az Önkormányzattól átvállalja és a jelen szerződésben foglaltak, továbbá az irányadó jogszabályokban foglaltak szerint köteles teljesíteni,
* Szolgáltató az üzemeltetés valamennyi költségeit viseli,
* Szolgáltató kezeli a működtetés során hozzá befolyt bevételeket a jelen szerződés, a vonatkozó önkormányzati vagyonrendelet, és az irányadó jogszabályok rendelkezése szerint.
  1. Szolgáltató elsődlegesen biztosítja a Budapest Főváros II. Kerületi iskolák és tanintézmények, valamint az önkormányzati dolgozók részére az Ingatlanokon való kedvezményes áron történő szolgáltatásokat, illetőleg Szolgáltatónak a jelen szerződésben foglalt szolgáltatásai kedvezményes árú szolgáltatását.

A kedvezmények mértékét és a kedvezmények árát minden gazdálkodási évben az Önkormányzat képviselő-testülete az Önkormányzat és a képviselő-testület működésére irányadó jogszabályok figyelembe vételével határozza meg és erről Szolgáltatót tájékoztatja. Az Önkormányzat által meghatározott kedvezmények e körben a szállás és étkeztetés szolgáltatásokra terjednek ki. A szolgáltatásokért egyébként fizetendő díjakat, illetőleg a kedvezményes szállás és étkeztetés szolgáltatásain kívüli szolgáltatások díját és annak mértékét a Szolgáltató a 9.2. pontban foglaltak szerint határozza meg.

* 1. Szolgáltató annak érdekében, hogy az Önkormányzat az 5.2. pontban vállalt pénzügyi támogatási kötelezettségét teljesíteni tudja, köteles minden év december 15. napjáig a finanszírozási igényét a várható bevételek és kiadások részletes kimutatásával az Önkormányzat elé terjeszteni.
  2. Szolgáltató köteles minden év március 31. napjáig a tárgyévre vonatkozó írásbeli tervet, valamint a tárgyév szeptember 30. napjáig a tárgyévre vonatkozó írásbeli beszámolót készíteni szakmai tevékenységéről. Szolgáltató az Önkormányzat igénye szerint az általa készített szakmai-terv és beszámoló bizottsági/képviselő-testületi tárgyalásakor köteles személyesen megjelenni és a beszámolóval kapcsolatban további adatokat szolgáltatni vagy információt nyújtani.
  3. Szolgáltató köteles a vonatkozó jogszabályokat, így különösen az Nvtv. ide vonatkozó szabályait, valamint az Önkormányzat esetleges iránymutatásait betartani.
  4. Szolgáltató a közszolgáltatási tevékenységét és jelen szerződésben vállalt feladatainak ellátását politikai, vallási, világnézeti elkötelezettség, bármilyen hátrányos megkülönböztetés – nem, kor, vallás, politikai, nemzeti vagy társadalmi hovatartozás, vagyoni, születési különbségtétel – nélkül végzi.
  5. Szolgáltató köteles feladatainak ellátását, a közfeladatként meghatározott üzemeltetési/hasznosítási szolgáltatás folyamatosságát, szakszerűségét a jogszabályban meghatározott képzettségű vezetőkkel és munkatársakkal biztosítani.

1. **A SZERZŐDÉS IDŐTARTAMA**

Felek jelen szerződést **2014 ………… hó……… napjától kezdődően** határozatlan időre kötik.

1. **A SZERZŐDÉS ELLENÉRTÉKE**
   1. Az Önkormányzat a ………………………….. számú határozat alapján Használt Vagyont a jelen szerződésben meghatározott üzemeltetési és működtetési közfeladat ellátása céljából, a közfeladat ellátásához szükséges mértékben ingyenesen a Szolgáltató használatába adja.
   2. Felek megállapodnak, hogy a közszolgáltatási tevékenység ellátásához tartozó közhasznú tevékenység keretében végzett hasznosításon túlmenően a Szolgáltató a Budapest Főváros II. Kerületi Önkormányzat Képviselő-testületének 34/2004. (X.13.) számú, az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásáról szóló önkormányzati rendelete (a továbbiakban: **önkormányzati vagyonrendelet**) 9. §-ában foglaltak vagyongazdálkodási irányelvek és szabályok szerint jogosult a Használt Vagyont saját vállalkozási tevékenysége keretében is használni és hasznosítani azzal ezen használat ellenértéke az önkormányzati vagyonrendelet alapján kerül meghatározásra a Felek között, külön írásbeli megállapodás szerint.
2. **A KÖZSZOLGÁLTATÁSI FELADATOK KÖRE ÉS A DÍJAK**
   1. **A közszolgáltatási feladatok köre:**

A Szolgáltatató által gyakorolt közhasznú alaptevékenységek:

* nevelés, oktatás, képességfejlesztés, ismeretterjesztés,
* kulturális tevékenység,
* kulturális örökség megóvása
* közhasznú szervezetek számára biztosított – csak közhasznú szervezetek által igénybe vehető – szolgáltatások

**TEÁOR ’08 besorolás szerint:**

7739’08 Egyéb gép, tárgyi eszköz kölcsönzése

8532'08 Szakmai középfokú oktatás

8552'08 Kulturális képzés

8559'08 M.n.s. egyéb oktatás

9001’08 Előadó-művészet

* ide értve az 56/2011. (XII.31.) NGM rendelet 1. számú melléklete alapján:

910501 Közművelődési tevékenységek és támogatásuk

910502 Közművelődési intézmények, közösségi színterek működtetése

9319’08 Egyéb sporttevékenység

9329'08 M.n.s. egyéb szórakoztatás, szabadidős tevékenység

9499'08 M. n. s. egyéb közösségi, társadalmi tevékenység

* 1. **Díjak**

Felek megállapodnak abban, hogy a közszolgáltatási feladatokért fizetendő díjak mértékét a Szolgáltató által évente elkészítendő üzleti terv tartalmazza azzal, hogy a 6.2. pontban foglaltak figyelembe vételével a kedvezmények mértékét az Önkormányzat határozza meg, a 6.2. pontban foglaltak szerint.

1. **A KÖZSZOLGÁLTATÁSI TEVÉKENYSÉG GYAKORLÁSA**
   1. A Szolgáltató a 9.1. pontban foglalt szolgáltatásokat folyamatosan köteles biztosítani. A Szolgáltató köteles a sportpálya általános (mindenkor érvényes) nyitvatartási idejében a jelen szerződés szerinti közszolgáltatások igénybe vételét mindenki számára hozzáférhetővé tenni, és folyamatosan biztosítani.
   2. Szolgáltató köteles jelen szerződés szerinti szolgáltatásokat mindenki számára hozzáférhetővé tenni azzal, hogy az Ingatlan üzemeltetésével és működtetésével kapcsolatos feladatokat elsődlegesen a Budapest Főváros II. Kerület lakosai, iskolái és tanintézményei, valamint az Önkormányzat dolgozói számára biztosítja. Amennyiben a Szolgáltatónak ezt meghaladóan marad szabad kapacitása, úgy a szolgáltatásait bárki igénybe veheti az Önkormányzat 8.1. pontjában hivatkozottak szerint.
2. **A SZERZŐDÉS TELJESÍTÉSÉNEK ELLENŐRZÉSE**
   1. Szolgáltató jelen szerződés aláírásával kötelezettséget vállal arra, hogy a hasznosításra vonatkozó jelen szerződésben, valamint a jogszabályokban előírt beszámolási, nyilvántartási, és adatszolgáltatási kötelezettségeket teljesíti. Amennyiben Szolgáltató e kötelezettségét felróható módon és vétkesen megszegi, az a jelen szerződés azonnali hatályú felmondását vonhatja maga után.
   2. Szolgáltató köteles az üzleti tervét (szükség esetén aktualizált üzleti terv) a tárgyévet megelőző év mérlegbeszámolójával egyidejűleg, legkésőbb minden év március 31. napjáig az Önkormányzat elé terjeszteni.
   3. Szolgáltató az 5.2. pontban meghatározott pénzbeli támogatásra jogosult, azzal a megkötéssel, hogy a részére havi bontásban időarányosan biztosított előirányzat felhasználásáról évente két alkalommal köteles beszámolni.
3. **A SZERZŐDÉS MEGSZŰNÉSE**
   1. A Szerződés megszűnik:
4. közös megegyezéssel történő megszüntetéssel,
5. a Szolgáltató jogutód nélküli megszűnésével,
6. rendes felmondással 90 (kilencven) napos felmondási idővel,
7. a Szerződés azonnali hatályú felmondásával a jelen Szerződésben meghatározott esetekben.
   1. Az Önkormányzat jogosult a szerződést azonnali hatállyal felmondani, ha:

a.) Szolgáltató a jogszabályból vagy a szerződésből eredő lényeges kötelezettségét felróható módon megszegi,

b.) a Szolgáltató jogerősen csőd- vagy felszámolási eljárás, végelszámolás, önkormányzati adósságrendezési eljárás alá kerül,

c.) a Szolgáltató tevékenységét felfüggeszti vagy tevékenységét felfüggesztik,

d..) a Szolgáltató tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a alapján a bíróság jogerős ítéletében korlátozza,

e.) a Szolgáltató vezető tisztségviselője a szerződés megkötését követően a Büntető Törvénykönyvről szóló 2012. évi C. törvény (Btk.) XXVIII. fejezetében meghatározott korrupciós bűncselekmények, a XXXIII. fejezetében meghatározott közbizalom elleni bűncselekmények, a XXXIV. fejezetében meghatározott közigazgatás rendje elleni bűncselekmények, a XXXVI. fejezetében meghatározott vagyon elleni bűncselekmények, a XL. fejezetében meghatározott pénzmosás, valamint a XLI. fejezetében meghatározott gazdaság rendjét sértő bűncselekmények elkövetése miatt elkövetése miatt jogerős ítélet, vagy gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás (jogerős) hatálya alá kerül,

f.) az Nvtv. 11.§ (12) bekezdésében meghatározott esetben.

* 1. A szerződés bármilyen okból történő megszűnése vagy megszüntetése esetén a Szolgáltató köteles az Önkormányzattal vagy bármely általa megjelölt személlyel - a megszűnés időpontját megelőzően - együttműködni a szolgáltatások átadás-átvétele és folyamatosságának lehetőség szerinti további biztosítása érdekében.
  2. Felek rögzítik, hogy a jelen szerződés megszűnésére vagy megszüntetésére irányuló bármely jognyilatkozat kizárólag írásban érvényes, és – a 13.6. pontban foglaltak figyelembe vételével – a másik fél általi tudomásszerzéssel válik hatályossá.

1. **EGYÉB RENDELKEZÉSEK**
   1. Szolgáltató kijelenti, hogy teljes cselekvőképességgel rendelkező, a Fővárosi Törvényszék Cégbíróságán 01-09-988827 cégjegyzékszámon nyilvántartásba vett,magyarországi székhellyel rendelkező, közhasznú jogállású gazdálkodó szervezet, amelynek szerződéskötési képessége a jelen szerződés tárgyát képező szolgáltatások vonatkozásban sem kizárás, sem korlátozás alá nem esik. Szolgáltató kijelenti, hogy az Nvtv. 3. § (1) bekezdés 1. pontjában, a 8.§ (1) valamint (8) és (9) bekezdésében foglalt követelményeknek megfelelő gazdálkodó szervezet, továbbá a jelen szerződésben meghatározott közszolgáltatási feladatok megvalósítására alkalmas, a törvény követelményeinek megfelelő jogi személy.
   2. Szolgáltató kijelenti, hogyaz átengedett nemzeti vagyont az Nvtv-ben, valamint a jelen szerződésben foglalt előírásoknak és a tulajdonosi rendelkezéseknek, valamint a jelen szerződésben meghatározott hasznosítási célnak megfelelően használja.
   3. Szolgáltató kötelezettséget vállal arra, hogy a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyeket vagy az Nvtv. 3.§ (1) bekezdés 1. pontjában meghatározott átlátható szervezeteket von be.
   4. Felek kötelezettséget vállalnak arra, hogy a szerződés teljesítése érdekében kölcsönösen együttműködnek, folyamatosan és kölcsönösen tájékoztatják egymást minden, a jelen szerződésben foglaltakra lehetséges kihatással bíró körülményről.
   5. Felek megállapodnak, hogy a szerződést csak írásban, jelen szerződéssel azonos formai szabályok szerint módosítják, a szóbeli vagy ráutaló magatartással történő szerződésmódosítás lehetőségét kifejezetten kizárják. Felek - a módosító megállapodáson túlmenően - a szerződés hatályos rendelkezéseit minden módosítás alkalmával, a módosításokat is tartalmazó egységes szerkezetbe foglalják. Az egységes szerkezetbe foglalt szerződés a módosító megállapodás elválaszthatatlan mellékletét képezi.
   6. A jelen szerződés alkalmazásában minden értesítés, jognyilatkozat írásban teendő meg ajánlott-tértivevényes levél (amit kézbesítő –futárszolgálat, egyéb kézbesítő- igénybevétele esetén átvételi elismervény pótol) útján a Felek jelen szerződésben írt címére. Az értesítés, nyilatkozat ajánlott-tértivevényes úton történt elküldés esetén abban az esetben is kézbesítettnek tekintendő a postára adástól számított ötödik napon, ha a tértivevény a címről (címváltozás bejelentése esetén a bejelentett új címről) „nem kereste”, „elköltözött”, „címzett ismeretlen” vagy „nem vette át” jelzéssel érkezik vissza. A kézbesítő igénybevételével kézbesített küldemény kézbesítettnek tekintendő, ha a címzett az átvételt megtagadta.
   7. Jelen szerződés a Felek általi kölcsönös aláírással lép hatályba. Amennyiben a szerződés aláírására nem egy időben és helyen kerül sor, abban az esetben a hatálybalépés időpontja a későbbi keltezésű aláírás napja.
   8. Felek megállapodnak abban, hogy a szerződés bármely pontjának érvénytelensége nem hat ki a szerződés egészére, az nem érinti a szerződés egyéb rendelkezéseinek érvényességét, kivéve, ha a Felek az érintett rendelkezések nélkül a szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
   9. A Felek megállapodnak abban, hogy a jelen szerződésben szabályozott jogviszony keretében felmerülő vitáikat elsősorban békés úton próbálják meg rendezni. Ennek eredménytelensége esetén bármelyik Fél a hatáskörrel és illetékességgel rendelkező magyar bírósághoz fordulhat jogorvoslatért.
   10. A jelen szerződéssel kapcsolatban felmerülő költségeket és kiadásokat - a szerződés eltérő rendelkezése hiányában - az a Fél viseli, akinek az érdekkörében a költség vagy kiadás felmerült.
   11. A jelen szerződésben nem szabályozott kérdésekben a szerződésben megnevezett jogszabályokon túlmenően a Polgári Törvénykönyvről szóló 2013. évi V. törvény (Ptk.), a számvitelről szóló 2000. évi C. törvény, és egyéb vonatkozó jogszabályok mindenkor hatályos rendelkezéseit kell alkalmazni.
   12. Abban az esetben, ha a jelen szerződés megkötésekor hatályos, a szerződésre irányadó jogszabályt hatályon kívül helyezik, vagy úgy módosítják, hogy az új rendelkezésektől való eltérésre a Feleknek nincs lehetőségük (kógens rendelkezés), Felek a jelen szerződés által szabályozott kérdésekben is a hatályon kívül helyezett jogszabály helyébe lépő, vagy módosított jogszabály új előírásait tekintik alkalmazandónak.

13.13.Jelen szerződés elválaszthatatlan részét képezik az alábbi mellékletek:

1. számú melléklet: Az ingatlan tulajdoni lapja és vázrajza
2. számú melléklet: A Használt Vagyon (ingatlan és ingó) vagyonelemeinek listája
3. A Használt Vagyon birtok átruházásáról szóló jegyzőkönyve és (nyitó) állapot-felmérési jegyzőkönyve

A jelen szerződés 6 (hat) eredeti példányban, egymással mindenben megegyező tartalommal készült, melyből 3 (három) eredeti példány a Szolgáltatót, 3 (három) példány az Önkormányzatot illeti meg.

A Felek a jelen Szerződést elolvasás és közös értelmezés után, mint akaratukkal mindenben megegyezőt jóváhagyólag írják alá és egyidejűleg minden oldalát kézjegyükkel látják el.

**Kelt: Budapesten, 2014. augusztus „………..” napján.**

Felek aláírása:

…………………………………………

**Budapest Főváros II. Kerületi Önkormányzat**

képviseli: Dr. Láng Zsolt polgármester

*Önkormányzat*

………………………………………….

**II. Kerületi Kulturális Közhasznú Nonprofit Korlátolt Felelősségű Társaság**

képviseli: Dolhai István ügyvezető

*Szolgáltató*